text: Ny køreplan giver flere busser og bedre forbindelser til tog
  30 november 2015 kl. 10.52
  Fra d. 13. december får syd- og sønderjyderne flere busser. Busserne kommer også til at passe bedre med togene. 
  D. 13 december får både Sydtrafik og DSB nye køreplaner.  DSB har fokuseret på en lidt enklere plan, hvor togene går på faste minuttal, så planen er nemmere at huske.
  Nemmere blev det også for Sydtrafik, da de skulle lave deres nye køreplan - og tilpasse den DSB's plan.
  - Nu, hvor tiderne er faste for togene, er det også nemmere for os, at lave en køreplan, hvor bustiderne passer med togforbindelserne, fortæller kommunikationsansvarlig i Sydtrafik Jesper Lunau til TV SYD.
  Den nye køreplan betyder flere busser til syd- og sønderjyderne, og den betyder, at de busser der kører til stationerne, passer bedre med togtiderne. Det i især på stationerne i Give, Tinglev og Rødekro, at det kommer til at kunne mærkes.
  Der bliver også flere busser til Billund Lufthavn fra både Kolding og Vejle. - Der er ikke nogen, der mister en forbindelse til toget, som de havde førhen, forsikrer Jesper Lunau
  Hele køreplanen kan ses på http://www.sydtrafik.dk
  